  Туспуктэм: vk.com (Юлия Бадаш) Наталия Сильвестрова Удмуртиысь туризмъя агентствоен кивалтӥсе Юлия Бадашез выльысь юнматӥзы. Улосвыл тӧроен кинюртэм косэтэз (указэз) элькун тӧролэн но кивалтэтлэн нимлыко сайтазы поттӥзы. Юлия Бадаш агенствоен 2023-т арысь 5-тӥ куартолэзьысен 2027-тӥ арыысь 4-тӥ куартолэзёзь кивалтоз   Косэт 2-тӥ куартолэзьысен, кинюртон нуналысен, ужаны кусткиз. Тодэ вайытом, Юлия Бадаш Удмуртиысь туризмъя агентстволэн кивалтӥсез нырысьсэ 2022-тӥ арысь 5-тӥ куартолэзе луиз. Азьвыл со Удмуртиез азинтонъя корпорацилэн кивалтӥсезлэн воштӥсез луыса ужаз. Тегъёс: Удмуртия кивалтӥсьёс Туризм  